Nafarroako Parlamentuko Mahaiak, 2018ko urtarrilaren 15ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Guzmán Miguel Garmendia Pérez jaunak aurkeztutako galdera, urtarrileko lehen asteburuan izandako argi-etenei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko urtarrilaren 15ean

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioari atxikitako Guzmán Garmendia Pérez jaunak, Legebiltzarreko Erregelamenduan ezarritakoaren babesean, honako galdera hau aurkezten du, Osoko Bilkuran ahoz erantzun dakion:

Aurtengo lehendabiziko asteburuan, eguraldi txarraren ondorioz –txarra bai, baina inola ere ez ezezaguna Nafarroan– etengabe gertatu ziren argi-etenak foru lurralde osoan, halako moldez non kaltetu ugari eta galera ekonomiko handiak gertatu baitziren.

Nafarroako Gobernuak gertatutakoari buruzko azalpenik eskatu al dio elektrizitatea banatzen duen enpresari, edo gogoan izan al du jarduketarik abiaraztea, errepikatu den anomalia hori dela-eta?

Iruñean, 2018ko urtarrilaren 9an.

Foru parlamentaria: Guzmán Garmendia Pérez